b'\n_START_ARTICLE_\nLundetangens Bryggeri\n_START_PARAGRAPH_\nLundetangens Bryggeri var et bryggeri i Skien. Det ble etablert i 1854 av Edvard Otto Jonassen, og holdt det g\xc3\xa5ende til 1986. \xc3\x98let brygges i dag av Aass Bryggeri._NEWLINE_Bryggeriet ble i sin tid grunnlagt i lokaler der Henrik Ibsens far, Knud Ibsen, drev spritproduksjon. At han overtok det forgjeldede Lundetangens brennevinsbrenneri etter svigermoren, enkefru Hedevig Altenburg, har blitt foresl\xc3\xa5tt som en av flere mulige forklaringer p\xc3\xa5 at han rundt midten av 1830-\xc3\xa5rene mistet de fleste av sine verdier og m\xc3\xa5tte oppgi sitt fasjonable hjem i Skien, selv om han aldri gikk konkurs i lovens forstand. Det var ogs\xc3\xa5 som f\xc3\xb8lge av dette at familien Ibsen i en vanskelig tid m\xc3\xa5tte flytte ut til g\xc3\xa5rden Venst\xc3\xb8p i Skien._NEWLINE_Edvard Otto Jonassen avsluttet brennevins- produksjon til fordel for \xc3\xb8l som var langt mindre skadelig og p\xc3\xa5 den tid et bidrag til m\xc3\xa5teholdssaken http://www.skiensatlas.org/soner/sentrum/jonassens-bru-og-fartangen'